Vyerekana icuka c'ubwicanyi budahera mu Burundi, burangwa n'iyicwa ry'abantu benshi hamwe n'abanyuruzwa ku nguvu." Umuryango w'Ubumwe bwa Buraya uvuga ko "ubwicanyi bwose bushingiye ku mvo za politike, ababukora abaribo bose canke uko buba buri kwose, atawobwemera." Uvuga ko "inyishu ya politike yonyene, iciye mu biganiro vya bose bishobora kurangiza ingorane, nivyo vyonyene bishobora kugarukana umutekano mu Burundi." Iruhande y'Umuryango w'Ubumwe bwa Buraya, ibiro vy'uwuserukira igihugu ca Amerika mu Burundi, navyo nyene vyasohoye itangazo nka mwen'iryo ryiyamiriza ico gitero cagira gihitane Willy Nyamitwe.
